b"\n_START_ARTICLE_\nDesigualtats en Salut\n_START_PARAGRAPH_\nLes Desigualtats en salut s\xc3\xb3n totes aquelles que impliquen difer\xc3\xa8ncies injustes i evitables entre poblacions o grups d'individus, dins d'un pa\xc3\xads o entre pa\xc3\xafsos, i que s\xc3\xb3n definides tant a nivell social, econ\xc3\xb2mic, demogr\xc3\xa0fic o geogr\xc3\xa0fic. Per exemple la evid\xc3\xa8ncia cient\xc3\xadfica diu que les persones que viuen en barris i zones urbanes socioecon\xc3\xb2miques menys favorables tenen pitjor salut._NEWLINE_Les Desigualtats en Salut  s\xc3\xb3n el resultat de les difer\xc3\xa8ncies dins de les societats i entre societats, i aquestes venen determinades, entre altres, per les condicions socials i econ\xc3\xb2miques que determinaran el risc d'emmalaltir i les mesures que s'adopten per evitar, curar o rehabilitar a la poblaci\xc3\xb3.\n_START_SECTION_\nDesigualtats socials en Salut\n_START_PARAGRAPH_\nS'estima que un 80% dels factors que influeixen en la salut s\xc3\xb3n fora del sistema sanitari, sent els determinants de la salut els principals responsables d'aquesta iniquitat en molts dels problemes m\xc3\xa9s rellevants. Eliminar aquesta defici\xc3\xa8ncia en salut significa que les persones puguin desenvolupar el seu potencial en salut independentment del seu estatus social o altres circumst\xc3\xa0ncies determinades per altres factors._NEWLINE_Les desigualtats socials s\xc3\xb3n un dels principals determinants de les difer\xc3\xa8ncies en salut."